דניאל רדקליף

דניאל ג'ייקוב רדקליף (באנגלית: Daniel Jacob Radcliffe; נולד ב-23 ביולי 1989) הוא שחקן קולנוע, טלוויזיה ותיאטרון בריטי-יהודי זוכה פרס טוני. התפרסם בזכות גילום דמותו של הארי פוטר בסדרת סרטי הקולנוע הנושאת שם זהה ומבוססת על ספריה של ג'יי קיי רולינג.

רדקליף התחיל לשחק כבר בגיל עשר בסרט הטלוויזיה משנת 1999 של רשת ה-BBC, "דייוויד קופרפילד", ובשנת 2001 שיחק על המסך הגדול בסרט "החייט מפנמה". בגיל 10 הוא לוהק לדמות הגיבור הראשית בסרט "הארי פוטר ואבן החכמים", וכיכב בסדרה כעשר שנים בתור הארי פוטר במשך כל שמונת הסרטים, שהגיעה לתומה בסרט "הארי פוטר ואוצרות המוות - חלק שני". רדקליף הפך לאחד השחקנים המרוויחים ביותר בעולם בזמן צילומי סדרת הארי פוטר, וזכה לתהילה בין-לאומית ולסיקור חיובי בתקשורת על תפקידו.

== ביוגרפיה ==
רדקליף, בן יחיד, נולד וגדל בפולהאם שבלונדון. אמו, רשה ג'נין גרשם (במקור: גרשון) ג'ייקובסון, נולדה למשפחה יהודית-אשכנזית וילידת דרום אפריקה. גדלה באסקס ועובדת כמלהקת. אביו, אלן ג'ורג' רדקליף, ממשפחה נוצרית פרוטסטנטית, גדל בצפון אירלנד ועובד כסוכן ספרות. רדקליף התחנך בבתי הספר האנגליים "City of London" ו-"Sussex House School", והחל את קריירת המשחק שלו בגיל 11. הוא כתב ופרסם שירה תחת שם העט ג'ייקוב גרשון (ג'ייקוב הוא שמו האמצעי, וגרשון הוא שם משפחתה של אמו לפני נישואיה).

== קריירה ==
דניאל רדקליף בבכורת "הארי פוטר ואוצרות המוות חלק 2" ב[[לונדון כשלשמאלו אמה ווטסון ורופרט גרינט]]

===הארי פוטר===
בשנת 2000, הלכו רדקליף ואביו לצפות בהצגה "אבנים בכיסיו", שם פגשו את המפיק דייוויד היימן והתסריטאי סטיב קלובס, שחיפשו באותו הזמן שחקן צעיר לגילום דמותו של הארי פוטר בסרט "הארי פוטר ואבן החכמים". הוריו של רדקליף לא רצו שיבחן לתפקיד, מפני שהחוזה דרש להצטלם בכל שבעת הסרטים בלוס אנג'לס, קליפורניה. שמונה חודשים מאוחר יותר, ולאחר כמה אודישנים, רדקליף נבחר לגלם את התפקיד. מאוחר יותר, מחברת הספר ג'יי קיי רולינג סיפרה על תחושותיה כשצפתה במבחן הבד של רדקליף: "זה הרגיש כמו להתאחד עם בן שאבד מזמן". במאי הסרט, כריס קולומבוס אמר: "זה מה שאני רוצה. זה הארי פוטר". הוריו של רדקליף דחו את ההצעה, והאחים וורנר הציעו במקום זה חוזה שני, עם סרט שיצולם בבריטניה. בעת ההצטרפות, רדקליף לא היה בטוח אם ישתתף בכל שאר הסרטים. בתחילת צילום הסרט התגלה שרדקליף היה אלרגי לעדשות המגע הירוקות שניתנו לו כדי לשנות את צבע עיניו ולכן בסרטים עיניו של הארי כחולות, כמו עיניו של דניאל, בניגוד לספרים בהם עיניו של הארי מתוארות כירוקות.

"הארי פוטר ואבן החכמים" יצא לאקרנים ב-2001. על חלקו בתפקיד הראשי קיבל רדקליף סכום של שבע ספרות. הסרט שבר שיאי מכירות ליום פתיחה ופתיחה של סוף שבוע, והפך לסרט הרווחי ביותר של שנת 2001. עם סך של 974 מיליון דולרים במכירת כרטיסים, "הארי פוטר ואבן החכמים" היה השני ברווחיותו בסדרה – שני רק ל"הארי פוטר ואוצרות המוות – חלק 2". מבקרים הגיבו בחיוב לליהוקו של רדקליף: "רדקליף הוא ההתגלמות של דמיונו של כל קורא וזה נפלא לראות את הגיבור הצעיר שכל כך מלומד ומלא סקרנות, שיוצר קשר עם רגשות מאוד אמיתיים, עם אינטליגנציה חגיגית ושמחה וגילוי כמיהה למשפחה", כתב בוב גרהאם בעיתון "כרוניקל".

שנה לאחר מכן, כיכב רדקליף בסרט השני בסדרה: "הארי פוטר וחדר הסודות". למרות הדעות השליליות על הסרט, המבקרים הגיבו בחיוב על הופעת השחקנים הראשיים. עם זאת, הסרט הצליח והכניס 878 מיליון דולרים, מה שהעניק לו את המקום השני ברשימת הסרטים המכניסים של 2002 אחרי שר הטבעות: שני הצריחים.

בשנת 2004 יצא לאור הסרט "הארי פוטר והאסיר מאזקבאן", עם צאתו הסרט הגיע לשיאים חש הסרט השלישי בסדרה. מבקרים אחדים מתחו ביקורת על הופעתו של רדקליף, שלטענתם לא שיחק טוב, אך שיבחו את הופעתה של אמה ווטסון.

הסרט הרביעי בסדרה, "הארי פוטר וגביע האש", הוקרן בהקרנת בכורה בשנת 2005. עם צאתו הסרט הגיע לשיאים חדשים. הסרט גרף בסופו של דבר 896 מיליון דולר ברחבי העולם. בראיון שנערך עמו בשנת 2005, רדקליף טען שההומור של הדמויות בסרט הוא הסיבה להצלחתו.

למרות הצלחתם של ארבעת הסרטים הראשונים, הועמד עתידה של הזכיינית בסימן שאלה, כאשר כל שלושת השחקנים הראשיים התלבטו לגבי המשך תפקידם בשלושת הפרקים האחרונים. עם זאת, ב-2 במרץ 2007 חתם רדקליף על החוזה לסרטים האחרונים ובכך שם קץ לשמועות שהוא דוחה את התפקיד בשל מעורבותו באקווס. רדקליף הופיע בפעם החמישית ב"הארי פוטר ומסדר עוף החול" וזכה לתגובות חיוביות. המבקר סטיבן הורן כתב ש"מסדר עוף החול" הוא אחד "הסרטים הנדירים שעולים על מקור החומר", וקולין ברטרם מהעיתון "דיילי ניוז" כינה אותו הסרט הטוב ביותר בסדרה. רדקליף אמר כי הבמאי דייוויד ייטס והשחקנית אימלדה סטאונטון הפכו את הסרט "לכיף ביותר" שנעשה בסדרה. הוא היה מועמד לכמה פרסים ולבסוף זכה ב-2008 בפרס "ביצועי השחקן הטוב ביותר" לסרטים בינלאומיים. בנוסף, באותה השנה רדקליף ושני חבריו (אמה ווטסון ורופרט גרינט) הטביעו את ידיהם ורגליהם בשדרת הכוכבים של הוליווד.

בחודש יולי 2009 יצא לאור הסרט "הארי פוטר והנסיך חצוי-הדם". הסרט שבר את השיא להצגות בארצות הברית עם 22.2 מיליון דולרים ב-3,000 תיאטראות, והיה פתיחת הסרט הגדולה ביותר אי פעם בבריטניה, עם 7.6 מיליון דולרים ב-1,305 מסכים. "הנסיך חצוי-הדם" השיג 933 מיליון דולרים במכירות כרטיסים והיה אחד הנסקרים החיוביים של הסדרה בקרב מבקרי קולנוע, ששיבחו את סיפור הסרט כ"מספק מבחינה רגשית".

הצילומים עבור הסרט האחרון בסדרת הארי פוטר, "הארי פוטר ואוצרות המוות", החלו ב-18 בפברואר 2009 והסתיימו ב-12 ביוני 2010. מסיבות כלכליות ותסריטאיות, הספר המקורי חולק לשני סרטים אשר צולמו ברצף. "הארי פוטר ואוצרות המוות - חלק 1" יצא לאור בנובמבר 2010, ואילו "הארי פוטר ואוצרות המוות - חלק 2" יצא לאור ביולי 2011.

בדצמבר 2012 פורסם כי רדקליף ושני חבריו, אמה ווטסון ורופרט גרינט, מצטלמים למיני סרט נוסף בסדרת הארי פוטר, אשר הוקרן רק בפארק "הארי פוטר" בפלורידה. הוא חזר עם כוכבי הסרט לסרט איחוד טלוויזיוני בשם הארי פוטר: בחזרה להוגוורטס ששודר בינואר 2022.

===1999–2009===
את תשוקתו למשחק הפגין רדקליף כבר בבית הספר, כשהופיע בהפקות קטנות במסגרת לימודיו. בשנת 1999 עלה על המסך לראשונה כחלק מהפקה של ה-BBC, בסרט הטלוויזיה "דייוויד קופרפילד", שם גילם את דמותו של קופרפילד הצעיר. הוריו של רדקליף, שהיו נגד קריירת כוכבות לבנם, לא הרשו לו להמשיך ולהגשים את חלומו כשחקן. רדקליף התקבל לצוות השחקנים של הארי פוטר, כשהוא נבחר על פני 16,000 מועמדים אחרים. בשנת 2001, רדקליף שיחק גם בסרט "החייט מפנמה". בשנת 2002 הופיע גם הופעת אורח במחזה "שחק במה שכתבתי", ולאחר מכן השתתף בהפקה האוסטרלית "נערי דצמבר" (2007), ובסדרת הסיטקום הבריטית "אסטרז" (2005–2007).

רדקליף שיחק במחזה "אקווס", שהועלה במרץ 2007 בלונדון, בו הוא מגלם נער בשם אלן סטראנג, אשר מנקר את עיניהם של הסוסים באורווה. בקיץ 2008 עלה המחזה גם על במות ניו יורק. הופעתו במחזה זה שנויה במחלוקת ועוררה מחאות מצד הורים שטענו כי הדבר פוגם בתדמיתו ככוכב ילדים.

===2010–הווה===
בסוף שנת 2010 דיבב רדקליף את דמותו של אדמונד ב"משפחת סימפסון" בפרק ספיישל לליל כל הקדושים. בשנת 2011 הופיע בתפקיד הראשי במחזמר "איך להצליח בעסקים מבלי להתאמץ", שהועלה בברודוויי עד ינואר 2012. לאחר מכן הוחלף על ידי השחקן דארן כריס, שבעצמו שיחק את דמותו של הארי פוטר במחזמר הפארודי המפורסם ביוטיוב, "מחזמר מאוד פוטרי".

ב-2012, הופיע רדקליף, בפעם הראשונה לאחר סיום סדרת "הארי פוטר", בסרט "האישה בשחור" בתפקיד הראשי. לאחר מכן, לוהק לדמותם של אלן גינסברג בסרט "הרוג את יקיריך", ואיגנטיוס פריש בסרט "קרניים".

בשנת 2013 כיכב בקומדיה הרומנטית "אולי בכל זאת", לצידה של זואי קאזאן ובסרט "הרוג את יקיריך".

בשנת 2014, כיכב במותחן הפנטזיה "קרניים", לצד מקס מינגלה. בשנת 2015, הופיע בסרטים "אסון מהלך" ו"ויקטור פרנקנשטיין".

בשנת 2016 שיחק בסרט "האשליה 2", בתפקיד של הנבל הראשי.
בשנת 2017 גילם את דמותו של יוסי גינסברג הישראלי בסרט האוסטרלי "בחזרה מטואיצ'י", המבוסס על סיפורו האמיתי של יוסי, ששרד בג'ונגל. מאז 2019 מככב בסדרת הטלוויזיה "עובדי אלוהים" המבוססת על ספרו של סיימון ריץ' "אלוהים מה זה צריך להביע".

בשנת 2020 יצא הסרט "הבריחה מפרטוריה", בו גילם את טים ג'נקין.
בשנת 2022 שיחק רדקליף בסרט "העיר האבודה", בו גילם את המיליונר אביגיל פיירפקס, וכיכב בסרט הפארודיה "וירד: סיפורו של אל ינקוביק" בתור הבדרן-זמר הנודע, וירד אל ינקוביק.

בשנת 2022 גילם את צ'ארלי בהפקה המחודשת של המחזמר "מתגלגלים" שעלה ב-New York Theatre Workshop באוף ברודוויי, לצד ג'ונתן גרוף ולינדזי מנדז. בשנת 2023 שב לגלם את אותה הדמות כאשר המחזמר עבר להופיע ב-Hudson Theatre בברודוויי,<ref></ref> תפקיד שזיכה אותו בפרס טוני בקטגוריית הביצוע הטוב ביותר על ידי שחקן משנה במחזמר.<ref></ref>

==חיים אישיים ==
רדקליף אמנם הגדיר עצמו כאתאיסט אך בדצמבר 2010 פורסמה תמונה שלו מניח תפילין והוא עצמו אמר מספר רב של פעמים, "אני אתאיסט, אך גאה מאוד בהיותי יהודי". הוא סיפר גם כי "נימולתי כתינוק אבל זה נגמר שם".
רדקליף סיפר כי חווה חוויות אנטישמיות במהלך לימודיו בבתי הספר.

בגיל 16 בלבד הוצג דיוקן בדמותו לגלריית הדיוקנאות הלאומית, מה שהפך אותו לאדם הצעיר ביותר שאינו קשור למשפחת המלוכה, שזכה לדיוקן בגלריה זו.
בשנת 2008, בריאיון לעיתון ה"דיילי מייל", סיפר רדקליף שהוא דיספרקטי ולכן הוא מתקשה בביצוע פעולות פשוטות, כגון שריכת שרוכי נעליו.

רדקליף הוא גם תומך של מפלגת הלייבור הבריטית. עד לשנת 2012 רדקליף תמך בדמוקרטים הליברליים, אך לאחר מכן שינה את תמיכתו משום שהיה מאוכזב מתפקודו של ניק קלג (מנהיג הליברליים) והעדיף את אד מיליבנד.
דניאל רדקליף אוהב מוזיקה מחתרתית ופאנק רוק, ואוהב בזמנו הפנוי לכתוב סיפורים קצרים ושירים. רדקליף מגובש עם משפחתו ומקורב אליה.

בשנת 2007 הוצבה בובת שעווה בדמותו במוזיאון השעווה של מאדאם טוסו בלונדון. בשנת 2009 החל רדקליף לצלם תשדירי שירות עבור ארגון "טרבור" עליו למד כשהופיע באקווס, ואף תרם לו כלכלית. בראיון בשנת 2010.

רדקליף הוא בין הצעירים העשירים ביותר בעולם, עם כ-85 מיליון לירות שטרלינג שהרוויח בגילום דמותו של הארי פוטר. בחלק מכספו רכש דירה בפולהאם, סמוך לבית הוריו. בשנת 2021 פורסם כי הונו נמדד בכ-95 מיליון ליש"ט. למרות עושר זה רדקליף מסר לעיתונות, כי אין לו טעם יקר בהוצאות, וכי את ההוצאות העיקריות שלו הן על ספרים.
רדקליף הצהיר כי הוא קורא המון ספרים וכי הכסף אף פעם לא יהיה מוקד חייו.

=== מערכות יחסים ===
בשנת 2010, החל רדקליף לצאת עם עוזרת הפקה בשם רוזאן קוקר על הסט של "הארי פוטר".
באוגוסט 2011 התארסו השניים, אך נפרדו באוקטובר 2012.
באותה שנה, החל רדקליף לצאת עם השחקנית ארין דארק ששיחקה לצידו בסרט "הרוג את יקיריך". ב-25 באפריל 2023 נולד בנם הבכור.

== פילמוגרפיה ==
===קולנוע===
{| class="wikitable"
|- bgcolor="#CCCCCC"
! שנה
! סרט
! תפקיד
! הערות
|-
| rowspan="2"|2001
| החייט מפנמה
| מארק פנדל
|
|-
| הארי פוטר ואבן החכמים
| rowspan="5"| הארי פוטר
|
|-
| 2002
| הארי פוטר וחדר הסודות
|
|-
| 2004
| הארי פוטר והאסיר מאזקבאן
|
|-
| 2005
| הארי פוטר וגביע האש
|
|-
| rowspan="2"|2007
| הארי פוטר ומסדר עוף החול
|
|-
| נערי דצמבר
| מפס
|
|-
|2009
| הארי פוטר והנסיך חצוי-הדם
| rowspan="3" | הארי פוטר
|
|-
| 2010
| הארי פוטר ואוצרות המוות - חלק 1
|
|-
| 2011
|הארי פוטר ואוצרות המוות - חלק 2
|
|-
| 2012
| האישה בשחור
| ארתור קיפס
|
|-
| 2013
| הרוג את יקיריך
| אלן גינסברג
|
|-
|2013
|אולי בכל זאת
|וואלאס
|
|-
|2014
|קרניים
|איגנטיוס פריש
|
|-
| rowspan="2" | 2015
| ויקטור פרנקנשטיין
| איגור
|
|-
|אסון מהלך
|
|
|-
| rowspan="3" | 2016
| האשליה 2
| וולטר טרסלר
|
|-
| איש האולר
| מני
|
|-
| אימפריום
| נייט פוסטר
|
|-
| rowspan="1" | 2017
| בחזרה מטואיצ'י
| יוסי גינסברג
|
|-
|2018
|Beast of Burden
|שון
|
|-
| rowspan="1" | 2019
| פליימוביל: הסרט
| רקס דאשר
| דיבוב
|-
| rowspan="2" |2020
|Guns Akimbo
|מיילס לי האריס
|
|-
|הבריחה מפרטוריה
|טים ג'נקין
|
|-
| rowspan="2" |2022
| העיר האבודה
| פיירפקס
|
|-
| וירד: סיפורו של אל ינקוביק
| וירד אל ינקוביק
|
|-
| rowspan="2" |TBA
|We Do Not Forget
|
|
|-
|Miss Sarajevo
|
|
|}

===טלוויזיה===
{| class="wikitable"
|- bgcolor="#CCCCCC"
! שנה
! סדרה
! תפקיד
! הערות
|-
| 1999
| דייוויד קופרפילד
| דייוויד קופרפילד
|סרט טלוויזיה של BBC
|-
| 2006
| ניצבים
| עצמו
| פרק: "Daniel Radcliffe"
|-
| 2007
| My Boy Jack
| ג'ון קיפלינג 
| סרט טלוויזיה של ITV
|-
| 2010, 2014, 2018
| משפחת סימפסון
| אדמונד / דיגס / עצמו
| דיבוב; 3 פרקים
|-
|2012, 2017
| רובוט צ'יקן
| ילד עם קיפון / תומס הקטר / גארת'
| דיבוב; 2 פרקים
|-
|2012 - 2013
| יומני הרופא הצעיר
| ד"ר ולדימיר בומגארד הצעיר
| תפקיד ראשי (2 עונות); 8 פרקים
|-
| rowspan="2" |2015
|בוג'ק הורסמן
|עצמו
|דיבוב; פרק: "Let's Find Out"
|-
|The Gamechangers
|סאם האוזר 
|סרט טלוויזיה של BBC Two
|-
| 2019-הווה
|עובדי אלוהים
| קרייג בוגהנסיך שונקלייהכומר יחזקאל בראון
| תפקיד ראשי (4 עונות); 37 פרקים
גם מפיק בפועל
|-
|2020
|קימי שמידט: קימי נגד הכומר
|הנסיך פרדריק
|ספיישל של נטפליקס
|-
| rowspan="2" | 2022
|הארי פוטר: בחזרה להוגוורטס
| עצמו
| ספיישל טלוויזיוני של HBO Max
|-
|ריק ומורטי
|אביר השמש
|דיבוב; פרק: "A Rick in King Mortur's Mort"
|-
|2023
|מליגן <small>(אנ')</small>
|המלך ג'רמי
|דיבוב; 6 פרקים
|}

===תיאטרון===
{| class="wikitable"
|- bgcolor="#CCCCCC"
! שנה
! מחזה
! תפקיד
! הערות
|-
| 2007
| rowspan="2" | אקווס
| rowspan="2" | אלן סטארנג'
| תיאטרון גילגוד , וסט אנד
|-
| 2008 - 2009
|תיאטרון ברודהרסט , ברודוויי
|-
| 2011 - 2012
| איך להצליח בעסקים מבלי להתאמץ
| ג'יי פיירפונט פינץ'
|תיאטרון אל הירשפלד , ברודוויי
|-
| 2013
| rowspan="2" | הנכה מאינישמאן 
| rowspan="2" | בילי קלאבן
|תיאטרון נואל קווארד , וסט אנד
|-
|2014
|תיאטרון ג'יימס ארל ג'ונס , ברודוויי
|-
|2016
|Privacy
|הסופר
|התיאטרון הציבורי , אוף ברודוויי
|-
|2017
|רוזנקרנץ וגילדנשטרן מתים
|רוזנקרנץ
|אולד ויק, לונדון
|-
|2018
|The Lifespan of a Fact
|פינגל
|סטודיו 54 , ברודוויי
|-
|2020
|סוף משחק
|קלוב
|אולד ויק, לונדון
|-
|2022 - 2023
| rowspan="2" |מתגלגלים 
| rowspan="2" |צ'ארלי קרינגאס
|New York Theatre Workshop, אוף ברודוויי
|-
|2023 - 2024
|Hudson Theatre, ברודוויי
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
! rowspan="3" |2002
!פרס איגוד מבקרי הקולנוע האמריקאי
|השחקן/שחקנית הצעירה הטובה ביותר
| rowspan="3" |הארי פוטר ואבן החכמים
|
|
|-
!פרס הסרטים של MTV
|שחקן פורץ דרך
|
|
|-
!פרסי בחירת הנוער
|שחקן קולנוע פורץ נבחר
|
|
|-
!2005
!פרס איגוד מבקרי הקולנוע האמריקאי
|השחקן הצעיר הטוב ביותר
|הארי פוטר והאסיר מאזקבאן
|
|
|-
!2006
!פרס איגוד מבקרי הקולנוע האמריקאי
|השחקן הצעיר הטוב ביותר
|הארי פוטר וגביע האש
|
|
|-
!2008
!פרס הסרטים של MTV
|הנשיקה הכי טובה
|הארי פוטר ומסדר עוף החול
|
|
|-
! rowspan="3" |2010
!פרס בחירת הקהל
|צוות מועדף על המסך
| rowspan="2" |הארי פוטר והנסיך חצוי-הדם
|
|
|-
! rowspan="5" |פרס הסרטים של MTV
|השחקן הטוב ביותר
|
|
|-
|סופרסטאר עולמי
|
|
|
|-
! rowspan="6" |2011
|השחקן הטוב ביותר
| rowspan="5" |הארי פוטר ואוצרות המוות - חלק 1
|
|
|-
|הנשיקה הכי טובה
|
|
|-
|הקרב הטוב ביותר
|
|
|-
! rowspan="3" |פרס בחירת הנוער
|שחקן קולנוע נבחר: מדע בדיוני/פנטזיה
|
|
|-
|סרט נבחר: נשיקה
|
|
|-
|כוכב קולנוע נבחר: שחקן
|הארי פוטר ואוצרות המוות - חלק 2
|
|
|-
! rowspan="6" |2012
!פרס גראמי
|אלבום התיאטרון המוזיקלי הטוב ביותר
|איך להצליח בעסקים מבלי להתאמץ
|
|
|-
!פרס בחירת הילדים של ניקלודיאון
|שחקן קולנוע אהוב
| rowspan="5" |הארי פוטר ואוצרות המוות - חלק 2
|
|
|-
! rowspan="4" |פרס הסרטים של MTV
|השחקן הטוב ביותר
|
|
|-
|הקרב הטוב ביותר
|
|
|-
|צוות השחקנים הטוב ביותר
|
|
|-
|הגיבור הטוב ביותר
|
|
|-
!2019
!פרסי בחירת הנוער
|שחקן טלוויזיה נבחר – קומדיה
|עובדי אלוהים
|
|
|-
!2022
!פרס הסרטים של MTV
|הנבל הכי טוב
|העיר האבודה
|
|
|-
! rowspan="2" |2023
!פרס בחירת מבקרי הטלוויזיה
|השחקן הטוב ביותר במיני-סדרה או בסרט טלוויזיה
| rowspan="3" |וירד: סיפורו של אל ינקוביק
|
|
|-
!פרס באפט"א לטלוויזיה
|ההופעה הקומית הטובה ביותר – גבר
|
|
|-
! rowspan="2" |2024
!פרס אמי לבידור בפריים טיים
|השחקן הראשי הטוב ביותר במיני-סדרה, סדרה אנתולוגית או סרט טלוויזיה
|
|
|-
!פרס טוני
|ההופעה הטובה ביותר של שחקן משנה במחזמר
|מתגלגלים
|
|<ref name=":0"></ref>
|}

== קישורים חיצוניים ==

* 

* [http://www.youtube.com/watch?v=rj1_TTMY9Cc ראיון של קייטי קוריק עם רדקליף], באתר יוטיוב
* 
* 
* גיא פינס, [https://web.archive.org/web/20130825235234/http://bidur.nana10.co.il/Article/?ArticleID=984254 ריאיון עם דניאל רדקליף: אני יהודי נורא], ערב טוב עם גיא פינס, 13 ביוני 2013
* 
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:שחקנים ילדים אנגלים
קטגוריה:אתאיסטים יהודים
קטגוריה:אתאיסטים בריטים
קטגוריה:נדבנים אנגלים
קטגוריה:פעילים למען זכויות להט"ב בבריטניה
קטגוריה:זוכי פרס בחירת הנוער
קטגוריה:אישים שהונצחו בשדרת הכוכבים של הוליווד: קולנוע
קטגוריה:בריטים ממוצא יהודי-רוסי
קטגוריה:בריטים ממוצא יהודי-פולני
קטגוריה:בריטים ממוצא יהודי-ליטאי
קטגוריה:אנגלים ממוצא יהודי-גרמני
קטגוריה:בריטים שנולדו ב-1989

קטגוריה:זוכי פרס טוני: שחקנים